(b)s obzirom na članke od 67. do 75., pravilima o daljnjim mjerama potrebnima za osiguravanje sukladnosti sa zahtjevima za kontrolu utvrđenima u toj uredbi ili u sektorskom poljoprivrednom zakonodavstvu koje države članice moraju poduzeti s obzirom na proizvođače, službe, tijela, organizacije ili druge gospodarske subjekte, kao što su klaonice ili udruženja uključena u postupak dodjele potpore, u slučajevima kada tom uredbom nisu predviđene administrativne kazne; takve mjere moraju koliko je god moguće, mutatis mutandis, slijediti odredbe o kaznama utvrđenima u članku 77. stavcima od 1. do 5.

Člankom 62. stavkom 1. Komisija se ovlašćuje za donošenje delegiranih akata kojima se utvrđuju, ako pravilno upravljanje sustavom to zahtijeva, dodatni uvjeti u vezi s carinskim postupcima, a posebno u odnosu na one utvrđene u Uredbi (EZ) br. 952/2013 Europskog parlamenta i Vijeća, kako bi se osiguralo da su provjere provedene ispravno i učinkovito te da je provjera uvjeta prihvatljivosti izvršena na učinkovit, koherentan i nediskriminirajući način kojim se štite financijski interesi Unije.

Člankom 64. stavkom 5., koji se odnosi na program za male poljoprivrednike, Komisija se ovlašćuje za donošenje delegiranih akata o utvrđivanju uvjeta za sudjelovanje u programu u slučaju promjene situacije poljoprivrednika koji u njemu sudjeluje. S obzirom na to da su poljoprivrednici mogli ući u program samo jednom 2015. (iznimka su samo slučajevi nasljeđivanja) i s obzirom na to da se poljoprivrednici mogu povući iz programa u bilo kojoj godini, Komisija nije utvrdila potrebu za izvršenjem te ovlasti.

Četrdeset delegiranih akata doneseno je u svrhu dopune Uredbe (EU) br. 1308/2013, konkretno u pogledu sljedećih različitih sektora:

Privatno skladištenje

Delegiranom uredbom Komisije (EU) br. 501/2014 donesenom na temelju članka 19. stavka 1. i članka 19. stavka 4. točke (a) Uredba (EU) br. 1308/2013 Europskog parlamenta i Vijeća dopunjena je izmjenom Uredbe Komisije (EZ) br. 826/2008 u pogledu određenih zahtjeva u vezi s poljoprivrednim proizvodima za koje se dodjeljuje potpora za privatno skladištenje. Taj je delegirani akt stavljen izvan snage Delegiranom uredbom Komisije (EU) 2016/1238.

Delegiranom uredbom Komisije (EU) 2016/1238 donesenom na temelju članka 19. stavaka 1., 2. i 3., članka 19. stavka 4. točke (a), članka 19. stavka 5. i članka 223. stavka 2. točke (a) Uredba (EU) br. 1308/2013 dopunjuje se u pogledu javne intervencije i potpore za privatno skladištenje (vidjeti i točku 2.3. (B)).

Taj je delegirani akt izmijenjen Delegiranom uredbom Komisije (EU) 2018/149 u vezi sa zahtjevima u pogledu sastava i s osobinama kvalitete mlijeka i mliječnih proizvoda koji su prihvatljivi za javnu intervenciju i potpore za privatno skladištenje.

Razvrstavanje goveđih, svinjskih i ovčjih trupova

Delegiranom uredbom Komisije (EU) 2017/1182 donesenom na temelju članka 19. stavka 6. točaka od (a) do (d), članka 223. stavka 1. i članka 223. stavka 2. točke (a) Uredba (EU) br. 1308/2013 dopunjuje se u pogledu ljestvice Unije za razvrstavanje goveđih, svinjskih i ovčjih trupova i u pogledu izvješćivanja o tržišnim cijenama određenih kategorija trupova i živih životinja.

Potpora za opskrbu voćem i povrćem te mlijekom i mliječnim proizvodima u obrazovnim ustanovama

Delegiranom uredbom Komisije (EU) br. 500/2014 donesenom na temelju članka 24. stavka 1. točke (c) i članka 24. stavka 2. točke (b) Uredba (EU) br. 1308/2013 dopunjena je izmjenom Uredbe Komisije (EZ) br. 288/2009 u pogledu dodjele potpore za popratne mjere u okviru Programa distribucije voća u školama. Taj je delegirani akt stavljen izvan snage Delegiranom uredbom Komisije (EU) 2016/247 (vidjeti u nastavku).

Delegiranom uredbom Komisije (EU) br. 1047/2014 donesenom na temelju članka 27. stavka 1. točke (b) Uredba (EU) br. 1308/2013 dopunjena je u pogledu izrade nacionalnih ili regionalnih strategija država članica za potrebe programa mlijeka u školama. Taj je delegirani akt stavljen izvan snage Delegiranom uredbom Komisije (EU) 2017/40 (vidjeti u nastavku).

Delegiranom uredbom Komisije (EU) 2016/247 donesenom na temelju članka 24. Uredba (EU) br. 1308/2013 dopunjuje se u pogledu potpore Unije za isporuku i distribuciju voća i povrća, prerađevina voća i povrća te proizvoda od banana u okviru programa voća i povrća u školama (vidjeti i točku 2.3. (B)). Taj je delegirani akt stavljen izvan snage Delegiranom uredbom Komisije (EU) 2017/40 (vidjeti u nastavku).

Delegiranom uredbom Komisije (EU) 2017/40 donesenom na temelju članka 24. i članka 223. stavka 2. Uredba (EU) br. 1308/2013 dopunjuje se u pogledu potpore Unije za isporuku voća i povrća, banana i mlijeka u obrazovnim ustanovama i mijenja Delegirana uredba Komisije (EU) br. 907/2014 (vidjeti i točku 2.3. (A)).

Programi potpore u sektoru maslinova ulja i stolnih maslina

Delegiranom uredbom Komisije (EU) br. 611/2014 donesenom na temelju članka 30. Uredba (EU) br. 1308/2013 Europskog parlamenta i Vijeća dopunjuje se u pogledu programa potpore sektoru maslinova ulja i stolnih maslina.

Komisija je taj delegirani akt izmijenila Delegiranom uredbom Komisije (EU) 2017/1962 donesenom na temelju članka 30. kako bi se pojednostavili i pojasnili programi potpore sektoru maslinova ulja i stolnih maslina.

Potpora (i trgovina s trećim zemljama) u sektoru voća i povrća te prerađevina voća i povrća

Delegiranom uredbom Komisije (EU) br. 499/2014 donesenom na temelju članka 37. točke (c) podtočke iv. i članka 37. točke (d) podtočke xiii., članka 173. stavka 1. točaka (b), (c) i (f), članka 181. stavka 2. i članka 231. stavka 1. Uredba (EU) br. 1308/2013 i Uredba (EU) br. 1306/2013 Europskog parlamenta i Vijeća dopunjuju se izmjenom Provedbene uredbe Komisije (EU) br. 543/2011 u vezi sa sektorima voća i povrća te prerađevina voća i povrća (vidjeti i točku 2.3. (B)).

Delegiranom uredbom Komisije (EU) 2017/891 donesenom na temelju članka 37. točke (a) podtočaka i., ii., iii. i vi., članka 37. točaka (b) i (c), članka 37. točke (d) podtočaka i., od iii. do vi., viii., x., xi. i xii. i članka 37. točke (e) podtočke i., članka 173. stavka 1. točaka (b), (c), (d) i od (f) do (j), članka 181. stavka 2., članka 223. stavka 2. točke (a) i članka 231. stavka 1. Uredba (EU) br. 1308/2013 Europskog parlamenta i Vijeća dopunjuje se u pogledu sektora voća i povrća te prerađevina voća i povrća, Uredba (EU) br. 1306/2013 Europskog parlamenta i Vijeća dopunjuje se u pogledu novčanih kazni koje će se primjenjivati u tim sektorima i mijenja Provedbena uredba Komisije (EU) br. 543/2011 (vidjeti i točku 2.3. (B)).

Taj je delegirani akt izmijenjen na temelju članka 37. Delegiranom uredbom Komisije (EU) 2018/1145 u pogledu proizvođačkih organizacija u sektoru voća i povrća.

Nacionalni programi potpore u sektoru vina